Klabbs u diskoteki fl-Italja sr jerġgħu jinfetħu fl-10 ta' Lulju skond ma' ħabbar is-Sottosegretarju tas-Saħħa Andrea Costa. Dan is-settur partikolari kien wieħed mill-iktar milquta mir-restrizzjonijiet tal-coronavirus u bħal f'pajjiżi oħra ma kien hemm l-ebda ċertezza dwar meta dawn kienu ser ikunu jistgħu jerġgħu jiftħu. Costa qal li n-nies probabbilment ser ikunu jistgħu jużaw iċ-ċertifikazzjoni tal-Green Pass, li tindika li persuna hija mlaqqma, kellha COVID-19 u rkuprat jew ittestjat negattiv għaliha, iċ-ċertifikat li huwa meħtieġ għall-ivvjaġġar fl-Ewropa, biex tidħol fil-klabbs. Costa, li kien qed jitkellem waqt intervista fuq ir-radju RTL 102.5, qal li din il-ġimgħa l-gvern se jagħti data definitive għal meta n-nightclubs ser ikunu jistgħu jmorru lura għan-negozju hekk kif dan is-settur huwa l-uniku wieħed li għad ma kellux xenarju biex jaħdem miegħu u esprima l-fehma tiegħu li d-dinja politika hija obbligata li tagħti tweġiba.